ai4bharat/Pralekha huggingface dataset:
सूचना और प्रसारण मंत्रालय
वृत्त चित्र फिल्म निर्माताओं को वित्त पोषण और दर्शकों की कमी की समस्याओं का सामना करना पड़ रहा है : ऊषा देशपांडे
ऐसी फिल्म नीति की आवश्यकता है जो वृत्त चित्र फिल्म निर्माताओं को नियमित रूप से काम दे
आईडीपीए ओपेन फोरम कल से आरंभ होगा
भारतीय वृत्त फिल्म निर्माता एसोसिएशन  की अध्यक्ष श्रीमती ऊषा देशपांडे ने कहा है कि वृत्त चित्र फिल्म निर्माताओं को वित्त पोषण और दर्शकों की कमी जैसी कई समस्याओं का सामना करना पड़ रहा है। वह आज पणजी में 50वें भारतीय अंतरराष्ट्रीय फिल्म समारोह में आईडीपीए के महासचिव श्री संस्कार देसाई के साथ एक मीडिया सम्मेलन को संबोधित कर रही थीं।
उन्होंने कहा, ‘ किसी वृत्त चित्र फिल्म निर्माता की मुख्य आवश्यकता दर्शकों तक पहुंचना है। हम वृत्त चित्र फिल्म निर्माताओं के लिए मंच मुहैया कराने के लिए देश भर में स्क्रीनिंग और फिल्म समारोहों का आयोजन कर रहे हैं। फिल्म समारोहों के सहयोग से, प्रत्येक महीने के दूसरे और चौथे शुक्रवार को कई नगरों में फिल्म स्क्रीनिंग आरंभ हो चुकी हैं। गुलबर्ग, पुणे, मुंबई, जयपुर, दिल्ली इत्यादि सहित 20 और नगरों में स्क्रीनिंग आरंभ होने वाली है।‘
फिल्म स्कूलों और संस्थानों के माध्यम से शिक्षा की गुणवत्ता का उल्लेख करते हुए श्रीमती देशपांडे ने कहा कि कई बार गुणवत्ता से समझौता किया जाता है और कई संस्थान छात्रों को दिग्भ्रमित करते हैं। उन्होंने कहा, ‘ चूंकि उनमें से अधिकांश निजी संस्थान हैं, हम उन्हें नियंत्रित नहीं कर सकते। यह नियंत्रण समाज से आना है। ‘ उनकी बात का समर्थन करते हुए श्री संस्कार देसाई ने कहा कि वे किसी प्रकार के प्रत्यायन या रेटिंग के साथ फिल्म स्कूलों की गुणवत्ता सुनिश्चित करने के लिए सरकार के साथ काम कर रहे हैं।
श्रीमती देशपांडे ने यह भी कहा कि वृत्त चित्र फिल्म निर्माता भी लगभग उसी प्रकार कार्य करते हैं जैसे पत्रकार काम करते हैं। उन्होंने सावधान किया कि सामाजिक मुद्वों पर कार्य करते हुए व्यक्ति को निष्पक्ष बर्ताव करना चाहिए।
आकांक्षी फिल्म निर्माताओं को प्रशिक्षित करने के लिए एसोसिएशन के प्रयासों पर विस्तार से उल्लेख करते हुए श्री संस्कार देसाई ने कहा कि आईडीपीए छात्रों के लिए कार्यशाला का आयोजन करने के लिए चार विश्वविद्वालयों के साथ सहयोग कर रहा है। उन्होंने कहा, ‘फिल्म निर्माताओं को प्रशिक्षित होना होगा। लेकिन हम इस पक्रिया में केवल सुगमकर्ता हैं। हमारा दूरदर्शन में एक स्लॉट है जहां लगभग 60 फिल्में पहले ही दिखाई जा चुकी हैं। फिल्म निर्माताओं को टेलीकास्ट से पैसे मिल रहे हैं। आईडीपीए पुरस्कारों के लिए प्रविष्टियों की मांग भी जल्द ही शुरु होने वाली है।‘
श्री देसाई ने सरकार से ऐसी फिल्म नीति को कार्यान्वित करने के लिए मदद की भी मांग की जो वृत्त चित्र फिल्म निर्माताओं को नियमित रूप से काम और आमदनी उपलब्ध कराए। उन्होंने फिल्म क्लब आरंभ करने की आईडीपीए की योजनाओं का भी खुलासा किया जहां वृत्त चित्रों की स्क्रीनिंग हो सकती है।
आईडीपीए आईएफएफआई के दौरान 25, 26 एवं 27 नवंबर को दोपहर 1.30 बजे ओपेन फोरम का भी आयोजन करेगा। ओपेन फोरम के शीर्षक होंगे, ‘ क्या देश भर में तेजी से खुल रहे विभिन्न फिल्म स्कूलों द्वारा दी जा रही शिक्षा की गुणवत्ता की कोई निगरानी की जा रही है?, रियलिटी आधारित फिल्में कितनी वास्तविक हैं?, क्या स्वतंत्र फिल्मकार डिजिटल वितरण मंचों से लाभान्वित हो रहे हैं?
उप राष्ट्रपति सचिवालय
‘अंतर्राष्ट्रीय दिव्यांगजन दिवस’ का नाम बदलकर ‘अंतर्राष्ट्रीय विशेष योग्यजन दिवस’ रखना चाहिए : उपराष्ट्रपति
आसान बुनियादी सुविधायुक्त निर्माण सर्वोपरि है : उपराष्ट्रपति
स्कूलों को उनके शुरूआती जीवन में बच्चों के बीच दिव्यांगों के प्रति संवेदनशीलता विकसित करनी चाहिए : उपराष्ट्रपति
दिव्यांग बनाने वाली दुर्घटनाओं को रोकने के लिए सड़क सुरक्षा और कार्यस्थल पर सुरक्षा बढ़ाने का आह्वान किया
दिव्यांगों के प्रति सामाजिक दृष्टिकोण बदलना महत्वपूर्ण है : उपराष्ट्रपति
दिव्यांगों के विषय पर अच्छे सिनेमा को प्रोत्साहित करने की आवश्यकता : उपराष्ट्रपति
राष्ट्रीय दिव्यांगजन सशक्तिकरण पुरस्कार प्रदान किए
अंतर्राष्ट्रीय दिव्यांगजन दिवस पर राष्ट्रीय दिव्यांगजन सशक्तिकरण पुरस्कार प्रदान करने के बाद लोगों को आज नई दिल्ली में संबोधित करते हुए, उपराष्ट्रपति श्री एम.वेंकैया नायडू ने कहा कि इस दिवस का नाम बदलकर ‘अंतर्राष्ट्रीय विशेष योग्यजन दिवस’ किया जाना चाहिए। इससे विशेष सक्षमजनों की अपार क्षमताओं का पता चलेगा और दिव्यांगता के प्रति समाज की सोच भी बदलेगी। उन्होंने कहा, ‘निश्चित तौर पर हुए बहुत से लोगों के लिए अनुकरणीय है और सही वातावरण एवं अवसर मिलने पर हुए राष्ट्र निर्माण में काफी योगदान कर सकते हैं।’
भिन्नत: योग्यजनों की गंभीर सामाजिक एवं आर्थिक स्थितियों के बारे में चिंता व्यक्त करते हुए, श्री नायडू ने कहा कि हमें एक समावेशी समाज का निर्माण करना चाहिए, जो भिन्नत: योग्यजनों की जरूरतों के प्रति आदर और संवेदनशीलता रखता है।
उन्होंने देश के ग्रामीण हिस्सों में गर्भवती माताओं और बच्चों को सही पोषण और देखभाल के साथ-साथ बेहतर और पहुंच योग्य स्वास्थ्य सुविधाओं को विकसित करने की जरूरत पर बल दिया।
उन्होंने कहा कि शुरूआत में दिव्यांगता की पहचान करना महत्वपूर्ण है। इससे प्रभावित लोगों के पुनर्वास एवं सशक्तिकरण के लिए प्रभावी उपाय किये जा सकते हैं। उन्होंने कहा कि कम से कम जिला स्तर पर समुचित पुनर्वास प्रारूप सहित टीकाकरण और रोग निरोधक कार्यक्रमों को सामंजस्यपूर्ण बनाने की जरूरत है। उन्होंने कहा कि पोलियो का उन्मूलन करना ऐसे समन्वित प्रयासों का एक उत्कृष्ट उदाहरण है।
उन्होंने कहा कि दुर्घटनाओं के कारण उत्पन्न होने वाली दिव्यांगताओं में कमी लाने के उद्देश्य से, सड़क सुरक्षा एवं कार्यस्थल पर सुरक्षा बढ़ाने की जरूरत है।
उपराष्ट्रपति ने दिव्यांगता के विषय पर कई सराहनीय फिल्में बनाने को लेकर मुख्य धारा के भारतीय सिनेमा की सराहना करते हुए कहा कि यह अच्छी बात है और दिव्यांगता के बारे में लोगों की सोच बदलने के लिए इसे और भी अधिक प्रोत्साहित करने की जरूरत है।
इस अवसर पर केन्द्रीय सामाजिक न्याय एवं अधिकारिता मंत्री श्री थावरचंद गहलोत, सामाजिक न्याय एवं अधिकारिता राज्य मंत्री कृष्णपाल गुर्जर, सामाजिक न्याय एवं अधिकारिता राज्य मंत्री श्री रामदास अठावले, सामाजिक न्याय एवं अधिकारिता राज्य मंत्री श्री रतन लाल कटारिया और अन्य गणमान्य व्यक्ति भी उपस्थित थे।
कॉरपोरेट कार्य मंत्रालय
भारतीय दिवाला और शोधन अक्षमता बोर्ड ने भारतीय दिवाला और शोधन अक्षमता बोर्ड  नियमन 2021 अधिसूचित
दिवाला और दिवालियापन संहिता  अध्यादेश, 2021, चार अप्रैल 2021 से प्रभावी हो गया है। इसके तहत छोटे और मझोले इकाई के तहत आने वाले कर्जदार कारोबारियों को प्री-पैकेज्ड दिवाला निपटान प्रक्रिया  की सुविधा मिल गई है। इस संबंध में भारतीय दिवाला और शोधन अक्षमता बोर्ड ने भारतीय दिवाला और शोधन अक्षमता बोर्ड  नियमन 2021  अधिसूचित कर दिया और वह आज से प्रभावी हो गया है।
पीपीआईआरपी नियमन में उन सभी बातों का विस्तार पूर्वक विवरण दिया गया है, जिसमें संबंधित पक्षों को फॉर्म और दूसरी जरूरतों को पूरा करने का विवरण दिया गया है। यह निम्नलिखित चीजें मुहैया कराता है:
- विवाद निपटान पेशेवर के रुप में काम करने के लिए पात्रता और नियुक्ति की शर्तें
- पंजीकृत वैल्युअर्स और अन्य पेशेवरों की पात्रता
- अधिकृत प्रतिनिधि की पहचान और चयन
- सार्वजनिक घोषणा और संबंधित पक्ष के दावे
- मसौदे की जानकारी
- कर्जदाता और कर्जदाता समिति की बैठक
- विवाद निपटान योजना का आमंत्रण
- मूल विवाद निपटान और सबसे अच्छे विवाद निपटान के बीच प्रतिस्पर्धा
- विवदान निपटान का मूल्यांकन और चर्चा
- कॉरपोरेट कर्जदार के साथ विवाद निपटान पेशेवरों के साथ प्रबंधन
- पीपीआईआरपी का खत्म होना
पीपीआईआरपी नियमन आज से लागू हो गया है। जो कि www.mca.gov.in और www.ibbi.gov.in. पर उपलब्ध है।
स्वास्थ्य एवं परिवार कल्याण मंत्रालय
कोविड 19 पर अपडेट
देश में कोविड-19 की रोकथाम, नियंत्रण और प्रबंधन के लिए भारत सरकार द्वारा राज्यों/ संघ शासित प्रदेशों के सहयोग से विभिन्न कार्य शुरू किए गए हैं। इन कार्यों की उच्चतम स्तर पर नियमित निगरानी की जा रही है।
माननीय प्रधानमंत्री श्री नरेन्द्र मोदी ने आज वीडियो कॉन्फ्रेंस के माध्यम से राज्यों/संघशासित प्रदेशों के मुख्यमंत्रियों के साथ एक उच्च स्तरीय बैठक की अध्यक्षता की। राज्यों से इस संकट का जिला स्तर पर प्रबंधन करने तथा परीक्षण, आइसोलेशन और क्वारंटीन सुविधाओं पर ध्यान देने आग्रह किया गया। राज्यों से सरकारी और निजी अस्पतालों से सेवानिवृत्त स्वास्थ्य कर्मियों, गैर सरकारी संगठनों, एनएसएस और एनएसओ की भागीदारी के माध्यम से मौजूदा क्षमता को बढ़ाने के साथ-साथ चिकित्सा कार्यबल को बढ़ाने, अग्रिम मोर्चे पर डटे कर्मियों को ऑनलाइन प्रशिक्षण देने भी अनुरोध किया गया।
माननीय प्रधानमंत्री को राज्यों द्वारा अवगत कराया गया कि लॉकडाउन को सामाजिक दूरी के उपायों और कड़ी निगरानी के साथ लागू किया जा रहा है और विशेष रूप से प्रवासी कामगारों और अंतर्राष्ट्रीय यात्रियों के सम्पर्क में आने वालों का पता लगाने के प्रयास किए जा रहे हैं। राज्यों ने यह भी बताया कि वे राहत शिविरों में मानसिक-सामाजिक सहायता और आवश्यक आपूर्ति के लिए पर्याप्त कल्याणकारी उपाय भी सुनिश्चित कर रहे हैं। राज्यों ने समर्पित कोविड-19 अस्पतालों, आईसीयू बेड, क्वारंटीन सुविधाओं, वेंटिलेटर और पीपीई की दिशा में हुई प्रगति के बारे में जानकारी दी।
माननीय उच्चतम नयायालय के आदेश के तहत राज्यों को लोगों के बीच दहशत फैलने से रोकने के लिए फेक न्यूज से निपटने के प्रभावी उपाय करने का निर्देश दिया गया है।
इसके अलावा, #COVID19 मरीजों के डायलिसिज के लिए स्वास्थ्य एवं परिवार कल्याण मंत्रालय की ओर से दिशा निर्देश जारी किए गए हैं। ये दिशानिर्देश वेबसाइट www.mohfw.gov.in पर उपलब्ध हैं।
स्वास्थ्य एवं परिवार कल्याण मंत्रालय ने नेशनल इंस्टीट्यूट ऑफ मेंटल हेल्थ एंड न्यूरो-साइंस  की मदद से कोविड-19 फैलने के कारण वृद्धों और बच्चों में चिंता और तनाव की समस्या से निपटने के लिए मानसिक स्वास्थ्य से संबंधित सामान्य सार्वजनिक उपायों की सिफारिश की है। ये दिशानिर्देश वेबसाइट www.mohfw.gov.in/ पर उपलब्ध हैं। बिहैव्यरल या व्यवहार संबंधी स्वास्थ्य से जुड़े किसी भी प्रश्न के लिए एक टोल फ्री मानसिक-सामाजिक हेल्पलाइन नम्बर 08046110007 भी उपलब्ध है।
अब तक, कोविड-19 के 1965 मामलों की पुष्टि हो चुकी है और 50 मौतें हुई हैं। पिछले 24 घंटों के दौरान, 328 नए मामलों की पुष्टि हुई है और 12 नई मौतें हुई हैं। 151 व्यक्तियों का इलाज किया जा चुका है/ स्वस्थ होने के बाद अस्पताल से छुट्टी दी जा चुकी है।
कोविड-19 से संबंधित तकनीकी मामलों के बारे में समस्त विश्वसनीय और अद्यतन जानकारी , दिशानिर्देश एवं परामर्श के लिए कृपया नियमित रूप से : https://www.mohfw.gov.in/ देखें।
कोविड-19 से संबंधित तकनीकी प्रश्नों को technicalquery.covid19[at]gov[dot]in और अन्य प्रश्नों को ncov2019[at]gov[dot]in पर ई-मेल के माध्यम से भेजा जा सकता है ।
कोविड-19 के बारे में किसी भी प्रश्न के बारे में कृपया स्वास्थ्य एवं परिवार कल्याण मंत्रालय को हेल्पलाइन नम्बर : +91-11-23978046 या 1075  पर सम्पर्क करें। राज्यों/संघशासित प्रदेशों के हैल्पलाइन नम्बरों की सूची https://www.mohfw.gov.in/pdf/coronvavirushelplinenumber.pdf पर भी उपलब्ध है।
रक्षा मंत्रालय
‘सागर मैत्री’ के लिए आईएनएस सागरध्वनि को झंडी दिखा कर रवाना किया गया
आईएनएस सागरध्वनि, नौसेना भौतिक और समुद्री प्रयोगशाला , कोच्चि का समुद्र ध्वनि अनुसंधान पोत  है जिसका संचालन भारतीय नौसेना करती है। इसे ‘समुद्री और संबंधित अंतरविषयी प्रशिक्षण व अनुसंधान पहल ’ के लिए कोच्चि से रवाना किया गया। सागरध्वनि को वाईस एडमिरल ए.के.चावला, एवीएसएम, एनएम, वीएसएम, दक्षिणी नौसेना कमान के फ्लैग ऑफिसर तथा रक्षा अनुसंधान व विकास विभाग के सचिव एवं रक्षा अनुसंधान और विकास संगठन  के चेयरमैन डॉ.जी.सतीश रेड्डी ने संयुक्त रूप से 18 जुलाई, 2019 को 12 बजे दिन में नौसेना बेस, कोच्चि से झंडी दिखाकर रवाना किया।
इस पोत के मिशन की परिकल्पना डीआरडीओ ने तैयार की थी जो प्रधानमंत्री के विजन ‘क्षेत्र में सभी के लिए सुरक्षा और विकास’  के अनुरूप है। इस विजन के तहत हिन्द महासागर क्षेत्र के सभी देशों के बीच सामाजिक-आर्थिक सहयोग तथा जल के अंदर की ध्वनि में समुद्री अनुसंधान का लक्ष्य निर्धारित किया गया है। भारतीय नौसेना और एनपीओएल का यह मिशन दक्षिण-पूर्वी ऐशियाई देशों के साथ संबंधों को मजबूत करेगा और अनुसंधान को बेहतर बनाएगा। इसलिए इस मिशन का नाम सागर मैत्री रखा गया है। सागर मैत्री मिशन का मुख्य उद्देश्य है अंडमान समुद्र और समीपवर्ती समुद्री क्षेत्र समेत संपूर्ण उत्तरी हिन्द महासागर में आकड़ों का संग्रह तथा समुद्र अनुसंधान और विकास के क्षेत्र में सभी हिन्द महासागर क्षेत्र के 8 देशों के साथ दीर्घावधि सहयोग स्थापित करना।
आईएनएस सागरध्वनि का निर्माण स्वदेशी तकनीक से जीआरएसई लिमिटेड, कोलकाता ने किया है। इसे 30 जुलाई, 1994 को कमिशन किया गया था। पिछले 25 वर्षों में पोत ने समुद्र में बड़े पैमाने पर अनुसंधान कार्य किए हैं। पोत 30, जुलाई, 2019 को अपनी रजत जयंती मनाएगा। सागर मैत्री ट्रैक-2 के तहत सागरध्वनि थाईलैंड, मलेशिया और सिंगापुर की यात्रा करेगी और इन देशों के चयनित संस्थानों के सहयोगी अनुसंधान कार्यक्रमों में हिस्सा लेगी। सागर मैत्री मिशन ट्रैक-1 का आयोजन अप्रैल, 2019 में यांगून, म्यांमार में किया गया था।
भारतीय नौसना और एनपीओएल सोनार प्रणाली, पानी के अंदर निगरानी प्रौद्योगिकी तथा समुद्री पर्यावरण व समुद्री सामग्री पर संयुक्त रूप से अनुसंधान तथा विकास का कार्य कर रहे हैं।
आर.के.मीणा/आरएनएम/एएम/जेके/एनआर-2077
(Visitor Counter : 1103
शिक्षा मंत्रालय
केंद्रीय मानव संसाधन विकास राज्यमंत्री श्री संजय धोत्रे ने मेक्सिको के गुआडालाजरा में अंतरराष्ट्रीय पुस्तक मेले में इंडिया पैवेलियन का उद्घाटन किया
पुस्तक मेले में ‘विशिष्ट अतिथि’ के तौर पर हिस्सा लेने वाला पहला एशियाई देश बना भारत
महात्मा गांधी के दर्शन ‘अपनी जिंदगी को खुली किताब की तरह रखें’ इंडिया पैवेलियन की थीम
केंद्रीय मानव संसाधन विकास राज्यमंत्री श्री संजय धोत्रे ने मेक्सिको के गुआडालाजरा में अंतरराष्ट्रीय पुस्तक मेले में इंडिया पैवेलियन का उद्घाटन किया। भारत इस पुस्तक मेले में ‘विशिष्ट अतिथि राष्ट्र’ है। भारत यह सम्मान पाने वाला पहला एशियाई देश है। स्पेनिश भाषा में ‘फेरिया इंटरनेशियल डेल लिब्रो डी गुआडालाजरा’ कहा जाने वाला यह मेला विश्व में स्पेनिश बोलने वाले लोगों का सबसे बड़ा पुस्तक मेला है। श्री संजय धोत्रे ने कल पुस्तक मेले की शुरुआत के दौरान उद्घाटन भाषण दिया। भारत सरकार के मानव संसाधन विकास मंत्रालय  के अधीन स्वायत्त संस्था नेशनल बुक ट्रस्ट  इस पुस्तक मेले में भारत की नोडल एजेंसी के तौर पर हिस्सा ले रही है।
उद्घाटन समारोह के दौरान श्री धोत्रे ने भारत एवं मेक्सिको के बीच के गहरे साहित्यिक संबंधों पर प्रकाश डाला और मेक्सिको के महान नोबेल पुरस्कार विजेता कवि ओक्टावियो पाज की 1952 की पहली भारत यात्रा का जिक्र किया। उन्होंने कहा, ‘पाज ने भारत की संस्कृति एवं विरासत में गहरी दिलचस्पी ली और वृंदावन, शिव-पार्वती एवं अमीर खुसरो पर कविताएं लिखीं।’ श्री धोत्रे ने यह भी कहा कि भारत एवं मेक्सिको विश्व मानचित्र पर विपरीत दिशाओं और एक-दूसरे से हजारों मील की दूरी पर हैं लेकिन दोनों देशों में लोगों, जैव-विविधताओं, पारिवारिक एवं सांस्कृति मूल्यों और यहां तक कि जलवायु की परिस्थितियों में भी कई समानताएं हैं। उन्होंने कहा कि दोनों देश सदियों पुरानी सभ्यताओं का प्रतिनिधित्व करते हैं और दोनों ने औपनिवेशिक शासन से आजादी पाने के लिए निरंतर संघर्ष किया है।
राष्ट्रपिता महात्मा गांधी की 150वीं जयंती उत्सव का हवाला देते हुए श्री धोत्रे ने कहा कि महात्मा गांधी का दर्शन था, ‘अपनी जिंदगी को खुली किताब की तरह रखें’। यह पुस्तक मेले में इंडिया पैवेलियन की थीम है। यह अन्य चीजों के अलावा, पुस्तक मेलों जैसे मंचों द्वारा उपलब्ध कराए जाने वाले बातचीत और संपर्क के माहौल को प्रदर्शित करता है।
श्री धोत्रे ने उम्मीद जताई कि यह पुस्तक मेला दोनों देशों के बीच साहित्यिक, अकादमिक एवं सांस्कृतिक आदान-प्रदान बढ़ाने का मंच उपलब्ध कराएगा। दोनों देशों की महान साहित्यिक कृतियों का भारतीय भाषाओं एवं स्पेनिश में अनुवाद किया जाएगा। उन्होंने दुनिया भर के प्रकाशकों को जनवरी 2020 में नई दिल्ली में एनबीटी द्वारा आयोजित किए जाने वाले विश्व पुस्तक मेले में आने का निमंत्रण दिया।
यह गुआडालाजरा अंतरराष्ट्रीय पुस्तक मेले का 33वें संस्करण है। यह मेले 8 दिसंबर, 2019 तक चलेगा।
वित्त मंत्रालय
भारत सरकार द्वारा जीएसटी मुआवजे के एवज में सतत ऋण सुविधा के तहत राज्यों और केंद्र शासित प्रदेशों को 75,000 करोड़ रुपये जारी करने से वर्ष 2021-22 की पहली छमाही में भारत सरकार का उधारी कार्यक्रम नहीं बदलेगा
जीएसटी मुआवजे के एवज में सतत ऋण सुविधा के तहत आज वित्त मंत्रालय द्वारा राज्यों और विधानसभा युक्त केंद्र शासित प्रदेशों को 75,000 करोड़ रुपये जारी किए गए।
हालांकि, चालू वित्त वर्ष की पहली छमाही की शेष अवधि के लिए भारत सरकार का उधारी कार्यक्रम, जैसा कि 31 मार्च 2021 को जारी ‘अप्रैल 2021-सितंबर 2021 हेतु विपणन योग्य दिनांकित प्रतिभूतियों के लिए निर्धारित कैलेंडर’ में घोषणा की गई थी, अब भी यथावत ही है।
प्रधानमंत्री कार्यालय
प्रधानमंत्री ने पंडित भीमसेन जोशी की 100वीं जयंती पर उन्हें श्रद्धांजलि दी
प्रधानमंत्री श्री नरेन्द्र मोदी ने पंडित भीमसेन जोशी की 100वीं जयंती पर उन्हें नमन किया।
एक ट्वीट में, प्रधानमंत्री ने कहा;
‘बहुमुखी प्रतिभा के धनी पंडित भीमसेन जोशी जी की 100वीं जयंती पर मैं उन्हें नमन करता हूं। अपने काम से, उन्होंने भारतीय संगीत और संस्कृति को लोकप्रिय बनाने में उत्कृष्ट योगदान दिया। अपने गायन के माध्यम से वह हमारे देश को करीब लेकर आए।’
9999
रक्षा मंत्रालय
भारतीय नौसेना- राष्ट्र निर्माण की दिशा में नवाचार की ओर बढ़ते कदम
नौसेना दिवस 2021 के अवसर पर नौसेना हाउस में स्थापित इनोवेशन मंडप का उद्घाटन माननीय रक्षा मंत्री श्री राजनाथ सिंह ने 04 दिसंबर 2021 को नौसेना प्रमुख एडमिरल आर हरि कुमार की उपस्थिति में किया। पवेलियन ने दिखाया कि कैसे भारतीय नौसेना ने नवाचार और स्वदेशीकरण के प्रयासों में तालमेल बिठाया है और इस साल के नौसेना दिवस की थीम "भारतीय नौसेना- राष्ट्र निर्माण की दिशा में नवाचार" के विषय को ध्यान में रख आत्मनिर्भरता पर ध्यान देते हुए शिक्षा और उद्योग के साथ सहयोग किया है। इनोवेशन पवेलियन में प्रस्तुत किए गए इनोवेशन मिशन रक्षा ज्ञान शक्ति के विजन के अनुसार भारतीय नौसेना के अपने प्रयास थे और चार प्रमुख आयामों के विषय पर स्टॉल प्रदर्शित किए गए।
इनोवेशन फ़ॉर हेल्थकेयर स्टॉल ने कुछ 'गेम चेंजिंग' मेडिकल इनोवेशन प्रदर्शित किए जिनमें आईआईटी, मुंबई के साथ संयुक्त रूप से निर्मित आईसीयू में बढ़ी सुरक्षा के लिए आद्यंत ओआरएस , एमआरएसए बैक्टीरिया पर प्रभावी नैनो-प्रौद्योगिकी का उपयोग करने वाला सैनिटाइज़र, एआई आधारित नेबुलाइज़र और ए टेली-मेडिसिन के लिए कम लागत में विशेष रूप से ग्रामीण/दूरदराज के क्षेत्रों के लिए डिजिटल स्टेथोस्कोप आदि शामिल हैं।
पार्टनरिंग विद एकेडेमिया ऑन टेक्नोलॉजी एवोल्यूशन स्टाल में डेंटल डोम, नवरक्षक गाउन, ऑटोनॉमस बोट और क्वाड-कॉप्टर प्रदर्शित किए गए, जो भारतीय नौसेना और राष्ट्रीय रक्षा विश्वविद्यालय  के बीच बड़े पैमाने पर एमएसएमई को इन-हाउस विकसित प्रौद्योगिकी के लाइसेंस के लिए समझौते का परिणाम था।
एंगेजिंग विद यंग इंडिया स्टॉल ने राष्ट्रीय फोरेंसिक विज्ञान विश्वविद्यालय  के संयोजन में भारतीय नौसेना द्वारा विकसित उत्पादों को प्रदर्शित किया। इनमें लिम्पेट माइन डिटेक्शन सिस्टम, फायर फाइटिंग के लिए केज्ड ड्रोन, ऑटोनॉमस बीच चेक सर्वे डिवाइस  और पोर्टेबल यूडब्ल्यू डाइवर डिलीवरी सिस्टम शामिल हैं, जिन्हें आगे बेहतरी के लिए एनएफएसयू को सौंपा जा रहा है। इन-स्टेप , मेंटर ऑनलाइन इंटर्नशिप के माध्यम से प्रमुख शिक्षा संस्थानों में छात्रों को शामिल करते हुए, स्मार्ट फायरफाइटिंग सूट  और अंडरवाटर डिटेक्शन एल्गोरिदम  प्रदर्शित किया। साथ ही दिनांक 26 जनवरी को प्रधानमंत्री राष्ट्रीय बाल पुरस्कार से सम्मानित एक नौसैनिक अधिकारी के 10 साल के बेटे द्वारा बनाए गए कोरोना योग गेम को भी प्रस्तुत किया गया। इनोवेशन फॉर सेल्फ-रिलायंस एंड बियॉन्ड स्टॉल ने भारतीय नौसेना द्वारा आयात निर्भरता को कम करने और निर्यात क्षमता प्रदान करने के लिए स्वदेशीकरण के प्रयासों को प्रदर्शित किया। इनमें जेटी एनक्लोजर के साथ टैक्टिकल मोबाइल फाइबर ऑप्टिक केबल, अपर डेक पेंट, ऑटोनॉमस मॉड्यूलर इन्फ्लेटेबल टारगेट , रिमोट एंबेडेड सिस्टम सपोर्ट  और 30 मिमी प्री-फ्रैगमेंटेड शेल शामिल हैं।
/
प्रधानमंत्री कार्यालय
प्रधानमंत्री 15 अक्टूबर को सूरत में सौराष्ट्र पटेल सेवा समाज द्वारा निर्मित छात्रावास चरण-1 के भूमि पूजन समारोह में भाग लेंगे
प्रधानमंत्री श्री नरेन्द्र मोदी 15 अक्टूबर को सुबह 11 बजे सूरत में सौराष्ट्र पटेल सेवा समाज द्वारा निर्मित छात्रावास चरण-1  के भूमि पूजन समारोह में वीडियो कॉन्फ्रेंसिंग के माध्यम से भाग लेंगे।
छात्रावास भवन में लगभग 1500 छात्रों के लिए आवासीय सुविधा है। इसमें एक सभागार और छात्रों के लिए एक पुस्तकालय भी है। करीब 500 छात्राओं के लिए दूसरे चरण के छात्रावास का निर्माण अगले साल शुरू होगा।
सौराष्ट्र पटेल सेवा समाज के बारे में
यह 1983 में स्थापित एक पंजीकृत ट्रस्ट है, जिसका प्रमुख उद्देश्य समाज के कमजोर वर्गों का शैक्षिक और सामाजिक परिवर्तन है। यह छात्रों को विभिन्न प्रतियोगी परीक्षाओं की तैयारी में मदद करता है और उन्हें उद्यमिता तथा कौशल विकास के लिए प्लेटफार्म भी प्रदान करता है।
कार्यक्रम के दौरान गुजरात के मुख्यमंत्री भी उपस्थित रहेंगे।
सूचना और प्रसारण मंत्रालय
फिल्मों में दृश्य, गैर-संवाद भागों का अतिरिक्त वर्णन शामिल होगा
तीन फिल्में इस विशेष श्रेणी में शामिल होंगी
आईएफएफआई के 50वें महोत्सव को एक समावेशी आयोजन बनाने के लिए ‘एक्सेसिबल इंडिया- एक्सेसिबल फिल्म्स’ श्रेणी के तहत विशेष आवश्यकता वाली तीन फिल्मों का प्रदर्शन किया रहा है।
यह आईएफएफआई, सक्षम भारत और यूनेस्को का एक संयुक्त भागीदारी है। इसका उद्देश्य ऑडियो के जरिये दिव्यांग लोगों के लिए समावेशी जगहों के सृजन को बढ़ावा देना है।
राजकुमार हिरानी द्वारा निर्देशित ‘मुन्ना भाई एमबीबीएस’ के साथ इस श्रेणी का उद्घाटन हुआ। इसे इस महोत्सव के निदेशक चैतन्य प्रसाद, ईएसजी के वाइस-चेयरमैन सुभाष फलदेसाई, ईएसजी के सीईओ अमित सतीजा और अभिनेत्री तापसी पन्नू ने लॉन्च किया। इस कार्यक्रम में लोकविश्वास प्रतिष्ठान, दृष्टिहीन स्कूल, पोंडा और नेशनल एसोसिएशन फॉर द ब्लाइंड के छात्रों ने भाग लिया।
इस महोत्सव में पहली बार भाग ले रहीं अभिनेत्री तापसी पन्नू ने कहा कि उन्हें यह जानकर आश्चर्य हुआ कि ऐसी फिल्में भी बनाई गई हैं। उन्होंने कहा, ‘मैंने ऐसी फ़िल्में नहीं देखी हैं जो दृश्यों को समझाने के लिए ऑडियो का उपयोग करती हों। इसलिए मैं निश्चित रूप से यह देखना चाहती थी कि यह कैसे हुआ।’
सुश्री तापसी पन्नू ने कहा, ‘मैं 'दृष्टिहीन' शब्द का उपयोग नहीं करना चाहती। वास्तव में आपकी अन्य इंद्रियां हमारे मुकाबले कहीं अधिक मजबूत हैं। मुझे खुशी है कि ऐसी फिल्में आप तक पहुंच सकती हैं।’ उन्होंने उम्मीद जताई कि भविष्य में उानकी फिल्मों को भी ऑडियो फिल्मों में भी बदली जाएंगी।
इस दौरान जिन फिल्मों को दिखाया जाएगा उनमें 'लगे रहो मुन्नाभाई', 'एमएस धोनी: द अनटोल्ड स्टोरी' और कोंकणी फिल्म 'क्वेस्टो डी कन्फ्यूसाओ' शामिल हैं जिन्हें नेत्रहीनों के लिए अतिरिक्त सामग्री के साथ प्रदर्शित किया जाएगा।
रक्षा मंत्रालय
स्कॉर्पिन वर्ग में चौथी पनडुब्बी वेला का उद्घाटन
भारतीय नौसेना के लिए मझगांव डॉक शिपबिल्डर्स लिमिटेड  द्वारा तैयार की जा रही स्कॉर्पिन वर्ग की चौथी पनडुब्बी वेला को आज 6 मई, 2019 को रक्षा उत्पाद सचिव डॉक्टर अजय कुमार की पत्नी श्रीमती वीणा अजय कुमार ने लांच किया। रक्षा उत्पाद सचिव डॉक्टर अजय कुमार इस मौके पर मुख्य अतिथि थे। इस इस मौके पर वाइस एडमिरल ए के सक्सेना, सीडब्ल्यूपीएंडए भी मौजूद थे। इस कार्यक्रम से जाहिर है कि मझगांव डॉक शिपबिल्डर्स लिमिटेड द्वारा इस पनडुब्बी का निर्माण मेक इन इंडिया कार्यक्रम के तहत किया जा रहा है जिसे रक्षा उत्पाद विभाग सक्रियता से लागू कर रहा है।
वेला पनडुब्बी को नौका-सेतू से उसे अलग करने के लिए मुम्बई पोर्ट ट्रस्ट लाया गया। पनडुब्बी का बंदरगाह और समुद्र में कठिन परीक्षण और जांच की जायेगी, उसके बाद ही इस भारतीय नौसेना को सौंपा जायेगा।
स्कॉर्पिन वर्ग की छह पनडुब्बियों के निर्माण और तकनीक हस्तांतरण के लिए फ्रांस की कंपनी नेवल ग्रुप को सहयोगी कंपनी के रूप में ठेका दिया गया है और इसका निर्माण मझगांव डॉक शिपबिल्डर्स लिमिटेड कर रही है।
एमडीएल के अध्यक्ष और प्रबंध निदेशक कमोडोर राकेश आनंद ने इस मौके पर बताया कि 20 अप्रैल, 2019 को पी15 बी डेस्ट्रायर ‘इम्फाल’ और 6 मई, 2019 को वेला का उद्घाटन इस साल अब तक की एमडीएल की प्रमुख उपलब्धि है।
अभी एमडीएल में 8 युद्ध पोत और 5 पनडुब्बियों का निर्माण कार्य चल रहा है। एमडीएल भारत की प्रमुख जहाज निर्माण कंपनी है जो भारतीय नौसेना की जरूरतों को पूरा करती है।
स्कॉर्पिन वर्ग की पनडुब्बियां किसी आधुनिक पनडुब्बी के सभी कार्य करने में सक्षम है, जिसमें एंटी-सर्फेस और एंटी-सबमरीन युद्ध शामिल है। स्कॉर्पिन परियोजना तथा तकनीकी हस्तांतरण के अनुभव और उन्नत इन्फ्रास्ट्रक्चर के साथ एमडीएल भविष्य में और पनडुब्बी निर्माण का कार्य करने को तैयार है।
वित्त मंत्रालय
आयकर विभाग ने ओडिशा में चलाया तलाशी अभियान
आयकर विभाग ने ब्लैक स्टोन के खनन, प्रसंस्करण और व्यापार से जुड़े एक समूह के ठिकानों पर तलाशी और जब्त करने का अभियान चलाया। भुवनेश्वर, जाजपुर, कटक, ढेंकनाल, क्योंझार, हैदराबाद, कोलकाता, गुरुग्राम, नोएडा आदि शहरों में कुल 15 परिसरों की तलाशी ली गई।
तलाशी और जब्ती अभियान के दौरान, हाथ से लिखी किताब  और अलग-अलग पन्नों समेत कुछ महत्वपूर्ण दस्तावेजी और डिजिटल साक्ष्य जब्त किए गए हैं। जब्त किए गए इन दस्तावेजों में 80 करोड़ रुपये से अधिक नकद बिक्री और फर्जी तरीके से लेनदेन का पूरा विवरण मिला है। जब्त किए गए दस्तावेजों के विश्लेषण से पता चलता है कि ये नकद बिक्री छिपाई गई और समूह के खाते की नियमित पुस्तकों में कहीं भी दर्ज नहीं की गई। यह पाया गया है कि इस समूह ने संपत्तियों के अधिग्रहण पर भारी भरकम और बेहिसाब निवेश किया है। तलाशी की कार्रवाई में 1 करोड़ रुपये से अधिक की नकदी और बहुमूल्य धातु जब्त किया गया। आगे की जांच की जा रही है।
प्रधानमंत्री कार्यालय
प्रधानमंत्री ने पंडित जसराज के निधन पर शोक व्यक्त किया
प्रधानमंत्री श्री नरेन्द्र मोदी ने पंडित जसराजजी के निधन पर शोक व्यक्त किया है।
प्रधानमंत्री ने कहा, “पंडित जसराजजी के दुर्भाग्यपूर्ण निधन से भारतीय सांस्कृतिक जगत में एक गहरा शून्य पैदा हो गया है। न केवल उनकी प्रस्तुतियां उत्कृष्ट थीं, बल्कि उन्होंने कई अन्य गायकों के लिए एक असाधारण गुरु के रूप में भी अपनी पहचान बनाई। उनके परिवार और दुनिया भर में उनके प्रशंसकों के प्रति संवेदना। ओम शांति।”